ai4bharat/Pralekha huggingface dataset:
وزیراعظم کا دفتر
پارلیمنٹ 2022کے مانسون اجلاس سے قبل وزیراعظم کا بیان
نمسکار ساتھیو،
یہ اجلاس موسم سے تو جڑا ہوا ہے، اب دہلی میں بارش نے بھی دستک دینی شروع کردی ہے ۔ لیکن پھر بھی نہ باہر کی گرمی کم ہورہی ہے اور پتہ نہیں اندر بھی گرمی کم ہوگی یا نہیں ہوگی۔ یہ دور ایک طرح سے بہت اہم ہے، یہ آزادی کے امرت مہوتسو کادور ہے، 15 اگست کی خاص اہمیت ہے اورآنےو الے 25 سال کےلئے ملک جب صدی منائے گاتو ہمارا25 سال کاسفر کیسا رہے، ہم کتنی تیز رفتار سے چلیں، کتنی نئی بلندیوں کوپار کریں، اس کے عہد لینےکا ایک دور ہے اور ان عہد کے تئیں وقف ہو کر ملک کو سمت دیناہے ۔ ایوان ملک کی قیادت کرے، ا یوان کے سبھی عزت مآب ممبر ملک میں نئی توانائی بھرنےکے لئےعہد بند بنیں۔ اس لحاظ سے یہ اجلاس بھی بہت اہم ہے۔
یہ ا جلاس اس لئے بھی اہم ہے کہ اسی وقت صدر کا عہدہ اور نائب صدر کے عہدے کے چناؤ ہورہے ہیں، آج ووٹ بھی ڈالے جارہے ہیں اوراسی دور میں ملک کو نئے صدر، نئے نائب صدر ، ان کی رہنمائی شروع ہوگی۔
ہم ہمیشہ ایوان کو بحث و مباحثے کاایک وسیلہ مانتے ہیں، مقدس جگہ مانتےہیں، جہاں کھلے من سے بحث ہو، ضرورت پڑے تو بحث ومباحثے ہوں ، تنقید بھی ہو ، بہت اچھے ڈھنگ سے تجزیہ کرکے چیزوں کاباریکیوں سے خلاصہ ہو تاکہ پالیسی اور فیصلوں میں بہت ہی مثبت تعاون فراہم ہوسکے۔ میں سبھی قابل احترام ارکان پا رلیمنٹ سے یہ اپیل کروں گا کہ بہت غوروفکر ، سوچ سمجھ کر بحث و مباحثے اور گفتگو کے علاوہ ایوان کو جتنا زیادہ سود مند بناسکیں، اسی لئے سب کا تعاون ہو اور سب کی کوشش سے جمہوریت چلتی ہے۔سب کی کوششوں سے ہی ایوان چلتا ہے، سب کی کوشش سے ہی ایوان مثبت اوراچھے فیصلے کرتاہے۔ اوراس لئے ایوان کے وقار کو بڑھانے کے لئے بھی ہم سب اپنے فرض پورا کرتے ہوئے اس اجلاس کا قومی مفاد میں سب سے زیادہ استعمال کریں اور ہر پل یاد رکھیں کہ آزادی کے لئے جنہوں نے اپنی زندگی کھپادی، اپنی زندگی بتائی، زندگی جیلو ں میں کاٹی،کتنی شہادتیں ہوئیں، ان کے خوابوں کو دھیان میں رکھتے ہوئے اور جب 15 اگست سامنے ہے، تب ایوان کا سب سے زیادہ مثبت استعمال ہو، یہی میری سب سے گزارش ہے۔
آپ سب کا بہت بہت شکریہ
بجلی کی وزارت
این ایچ پی سی نے این ایچ پی سی کارپوریٹ آفس میں کووڈ-19جانچ اور ٹیکہ کاری کیمپ کا انعقاد کیا
نئی دہلی ،27مئی :وزیراعظم جناب نریندرمودی کی طرف سے کووڈ -19کے خلاف لڑائی کی اپیل کے مطابق اور وزیرمملکت ابجلی اور نئی وقابل تجدید توانائی اور وزیرمملکت ،  کی ہدایات کے مطابق این ایچ پی سی نے 27مئی ، 2021کو فریدآباد کےاین ایچ پی سی کارپوریٹ دفترمیں کووڈ -19جانچ اورٹیکہ کاری کیمپ کاانعقاد کیا۔ 45سال سے 60سال کی عمر کے درمیان کے 63افراد نے جن میں این ایچ پی سی کے ملازمین اوران کے کنبوں کے افراد بھی شامل ہیں ، اس مہم کے دوران کووی شیلڈ ویکسین کی پہلی خوراک لی ۔این ایچ پی سی نے ، ٹھیکہ پرکام کرنے والے کارکنوں اور حفاظتی عملے کے افراد نے بھی اس کیمپ سے فائدہ حاصل کیا۔
این ایچ پی سی کارپوریٹ دفترمیں 27مئی ، 2021کو آرٹی پی سی آرجانچ اورکووڈ -19ٹیکہ کاری کیمپ میں آرٹی پی سی آراورکووڈ -19ٹیکہ کاری کا کام کیاجارہاہے ۔
آرٹی –پی سی آرکی جانچ کاکام فریدآبادکے میٹروپولس ہیلتھ کیئرلمیٹڈکے ذریعہ انجام دیاگیااور فریدآباد کی ای ایس آئی ڈسپنسری کے ذریعہ ٹیکہ کاری کیمپ میں ٹیکہ کاری کاکام انجام دیاگیا۔ کووڈ -19جانچ اور ٹیکہ کاری کیمپ میں کام کاج پورے حفاظتی اقدامات کے رہنماخطوط کے مطابق انجام دیاگیا۔
سٹرک ٹرانسپورٹ اور شاہراہوں کی وزارت
جناب نتن گڈکری نے ہریانہ کے سوہنا، راجستھان کے دوسا اور بوندی اور مدھیہ پردیش کے رتلام شہروں میں دہلی - ممبئی ایکسپریس وے پر جاری کام کی پیش رفت کا جائزہ لیا
اپنے دو روزہ دورے کے دوران ، سڑک ٹرانسپورٹ اور شاہراہوں کے مرکزی وزیر جناب نتن گڈکر ی نے ہریانہ کے سوہنا، راجستھان کے دوسا اور بوندی اور مدھیہ پردیش کے رتلام شہروں میں دہلی - ممبئی ایکسپریس وے پر جاری کام میں ہونے والی پیش رفت کا جائزہ لیا۔ سوہنا میں جناب گڈکری نے ہریانہ کے وزیراعلی ٰ جناب ایم ایل کھٹر اور مرکزی وزیر جناب راؤ اندر جیت سنگھ کے ساتھ ایکسپر یس وے کے کام کی پیش رفت کا جائزہ لیا۔ ہریانہ میں 160 کلو میٹر طویل سڑک تعمیر کی جائے گی، جس میں سے 130 کلو میٹر پر کام کا پہلے ہی ٹھیکہ دیا جا چکا ہے۔ وزیر موصوف نے کہا کہ ہریانہ کے ساتھ راجستھان ، مدھیہ پردیش، گجرات اور مہاراشٹر کے جڑ جانے سے یہ ایکسپریس وے علاقے میں خوش حالی اور ترقی کے فروغ کا باعث ہوگا۔ جناب گڈکری نے بتایا کہ دہلی این سی آر خطے میں 15 منصوبوں کو منظوری دی گئی ہے، جن پر 53000 کروڑ روپے کی لاگت آئے گی۔ ان میں سے 14 پروجیکٹوں پر کام جاری ہے۔ ان منصوبوں کے مکمل ہوجانے سے دہلی این سی آر خطے میں فضائی آلودگی میں بڑے پیمانے پر کمی سامنے آئے گی اور ٹریفک جام کا مسئلہ بھی حل ہو جائے گا۔ انہوں نے کہا کہ 1380 کلو میٹر طویل دہلی - ممبئی ایکسپریس وے ملک کا سب سے طویل ایکسپریس وے ہے، جو مارچ 2023 تک مکمل ہو جائے گا۔
راجستھان کے دوسا میں ریاستی وزیر ڈاکٹر بی ڈی کلّا اور ارکان پارلیمنٹ محترمہ جسکور مینا ، ڈاکٹر کروڑی لال مینا اور سابق ممبر پارلیمنٹ جناب رام نرائن مینا جناب گڈکری کے ساتھ شامل ہوگئے۔ راجستھان میں 16 ہزار 600 کروڑ روپے کی لاگت سے 374 کلو میٹر طویل سڑک کی تعمیر کی جائے گی۔ جناب گڈکری نے بتایا کہ اس ایکسپریس وے سے الور ، بھرت پور، دوسا ، سوائی مادھو پور ٹونک، بوندی اور کوٹا اضلاع کی ترقی میں مدد ملے گی۔ انہوں نے یہ بھی کہا کہ دہلی - ممبئی ایکسپریس وے کے اس سیکشن کے تعمیر ہو جانے سے جے پور سے دہلی کا فاصلہ صرف دو گھنٹوں میں طے کرلیا جائے گا۔
جناب گڈکری نے مدھیہ پردیش کے رتلام میں ارکان پارلیمنٹ جناب سدھیر گپتا ، جناب گمان سنگھ اور جناب انل فروزیا کے دہلی – ممبئی ایکسپریس وے پر جاری کام میں پیش رفت کا معائنہ کیا۔ جناب گڈکری نے بتایا کہ ریاست میں 245 کلو میٹر طویل ایکسپریس وے کی تعمیر پر 11000 کروڑ روپے کی لاگت آئے گی۔ انہوں نے کہا کہ دہلی - ممبئی ایکسپریس وے اور چمبل ایکسپریس وے مدھیہ پردیش کے لئے ترقی کے انجن ثابت ہوں گے۔ انہو ں نے مزید کہا کہ ان کے ذریعے روز گار کے مواقع پیدا ہوں گے اور ہتھ کرگھا ، دستکاری اور خطے کے دیگر کاموں میں ترقی ہوگی ۔ انہوں نے کہا کہ رتلام ، دہلی – ممبئی ایکسپریس وے کا اہم مرکز ہے اور یہاں ریاستی حکومت کی مدد کے ساتھ صنعتی ترقی کے لئے لاجسٹک مراکز کی تعمیر کے سلسلے میں تمام تر کوششیں کی جائیں گی۔
۔۔۔۔۔۔۔۔۔۔۔۔۔۔۔۔۔۔

U-9094
(Visitor Counter : 110
کوئلے کی وزارت
کوئلہ کی وزارت نے تجارتی کان کنی کی نیلامی کے 7ویں دور کے لیے بولی سے پہلے کی میٹنگ کا انعقاد کیا
کوئلہ کی وزارت نے آج یہاں 29 مارچ 2023 کو شروع ہونے والی کمرشل کوئلہ کانوں کی نیلامی کے ساتویں دور کے تحت نیلامی کے لیے رکھی گئی کوئلہ کانوں کے لیے بولی سے پہلے کی میٹنگ کی۔ اس بولی سے پہلے والی میٹنگ کی صدارت وزارت کوئلہ کے اضافی سیکرٹری اور نامزد اتھارٹی جناب ایم ناگا راجو نے کی اور 50 سے زائد کمپنیوں کے نمائندوں نے شرکت کی۔ 7ویں راؤنڈ میں کل 106 کوئلے کی کانیں نیلامی کے لیے پیش کی جارہی ہیں۔
ایس بی آئی کیپٹل مارکیٹس لمیٹڈ اور سی ایم پی ڈی آئی ایل کی طرف سے پریزنٹیشنز پیش کی گئیں۔ جناب ایم ناگاراجو نے بولی دہندگان سے اپیل کی کہ وہ بڑی تعداد میں شرکت کریں اور ملک کی توانائی کی سلامتی میں اپنا تعاون پیش کریں ۔ انہوں نے بولی دہندگان کو تعاون فراہم کرنے میں وزارت کوئلہ کے عزم کا اعادہ کیا اور کوئلے کی کانوں کی عملداری کو سمجھنے کے لیے مناسب احتیاط سے کام لینے کی درخواست کی۔
پیٹرولیم اور قدرتی گیس کی وزارت
دریافت کی گئی چھوٹی فیلڈ کے لئے بولی راونڈ -3 کا آغاز
جناب دھرمیندر پردھان نے وسائل کے جلد مانیٹائزیشن کے لئے نئے طریقہ اختیار کرنے پر زور دیا
کہا- ڈی ایس ایف پر تیزی سے اور مشن کی طرح کیا جانا چاہئے کام
دریافت کی گئی چھوٹی فیلڈ  بولی راونڈ-3 کے لئے آج پیٹرولیم اور قدرتی گیس اور فولاد کے وزیر جناب دھرمیندر پردھان کی صدارت میں منعقد ہوئے پروگرام میں بین الاقوامی مسابقتی بولی کا افتتاح کیا گیا۔ اس ورچوئل پروگرام میں ای اینڈ پی کمپنیوں، ممکنہ نئی کمپنیوں اور سروس فراہم کرنے والوں سمیت 450 سے زیادہ شرکا شامل ہوئے۔
اس موقع پر کلیدی خطبہ دیتے ہوئے جناب پردھان نے ڈی جی، ہائیڈروکاربن اور پیٹرولیم وزارت سے ڈی ایس ایف 1 اور 2 کے تحت پیداوار کی مقررہ میعاد پر عمل درآمد سمیت وسائل کے جلد مانیٹائزیشن کے جدید طریقہ وضع کرنے کے لئے کہا۔انہوں نے درخواست کی کہ زیادہ عوامی بہبود کے مقصد سے ہمارے قدرتی وسائل کو بروئے کار لانے کے لئے ڈی ایس ایف پر کام تیزرفتار سے اور مشن کی شکل میں کیا جانا چاہئے۔ انہوں نے کہا کہ ڈی ایس ایف بولی راونڈ-3 کاافتتاح وسائل کو کھولنے کی سمت میں ایک اور ٹھوس قدم ہے۔
جناب پردھان نے کہا کہ مودی حکومت نے تیل اور گیس کی گھریلو پیداوار کو ترجیح دینے اور بھارت کے ہائیڈروکاربن امکانات کو پوری طرح سے بروئے کار لانے کے لئے مسلسل ریگولیٹری نظام کا احیا کیا ہے۔ انہوں نے کہا کہ تیل اور گیس کےشعبے میں اصلاحات کے ایجنڈے کو آگے بڑھانے کے لئے حکومت سیاسی طور پر اہل ہے۔جناب پردھا ن نے کہا کہ ای اینڈ پی شعبے میں اصلاحات سے پروسیزر آسان ہوئے ہیں ، شفافیت کو فروغ ملا ہے، رکاوٹیں کم ہوئی ہیں اور نئی سرمایہ کاری کے لئے بھارت ایک پرکشش مقام بن گیا ہے۔
اس موقع پر ایم او پی این جی سکریٹری ، ڈی جی ایچ کے ڈائرکٹر جنرل اور ایڈیشنل سکریٹری  نے بھی اپنے خیالات کا اظہار کیا۔
ڈی ایس ایف بولی راونڈ -3 میں 32 کانٹریکٹ ایریاز کی پیشکش کی جارہی ہے، جس میں 75دریافتیں شامل ہیں۔ یہ ایریاز 13000 مربع کلومیٹر رقبے والے 9 تلچھٹ بیسن میں پھیلے ہیں اور ان میں تقریباً 230 ایم ایم ٹی ہائیڈروکاربن ہونے کا امکان ہے۔ پیشکش والے علاقوں کے جیوسائنٹفک ڈاٹا کو ڈاٹا روم کے توسط سے تشریح کی سہولت کے ساتھ پیش کیا جائے گا جس سے ممکنہ بولی لگانے والے کو مناسب فیصلہ کرنے میں مدد ملے گی۔ بولی لگانے والوں کے شبہات کو دور کرنے کے لئے ایک آن لائن پری -بڈ کانفرنس 30 جون 2021 کو ہونی ہے۔ بولی لگانے والے 31 اگست 2021 تک اپنی بولی جمع کرسکیں گے۔
ڈی ایس ایف بولی راونڈ-1 اور 2 سےحوصلہ پاکر ، بھارتی حکومت نے ڈی ایس ایف بولی راونڈ -3 کے آغاز کے ذریعہ ڈی ایس ایف پالیسی کی توسیع کردی ہے۔ ڈی ایس ایف کے پچھلے دو راونڈزکو کافی کامیابی ملی تھی ۔ ڈی ایس ایف راونڈ -1 2016 میں شروع کیا گیا تھا ، جس میں 34 کانٹریکٹ ایریاز کے لئے 47 کمپنیوں کے ذریعہ 134 بولیاں لگائی گئی تھیں۔ریونیو شراکت داری کانٹریکٹس پر دستخط ہوئے تھے ۔ 2018 میں شروع ہوئے ڈی ایس ایف راونڈ 2 میں 24 کانٹریکٹ ایریاز کے لئے 145 بولیاں ملی تھیں۔ 24 ریونیو شراکت داری کانٹریکٹ پر دستخط ہوئے تھے۔
بھارتی حکومت نے 2015 میں دریافت کی گئی چھوٹی فیلڈ  پالیسی کا افتتاح کیا تھا ، جو دریافت کئے گئے ایریاز کے الاٹمنٹ اور غیر مانیٹائزڈ ایریاز کے مانیٹائزیشن کی سمت میں اہم قدم تھا ۔ ڈی ایس ایف پالیسی میں کم ریگولیٹری بوجھ کے ساتھ ریونیو شراکت داری کانٹریکٹ ماڈل ، کوئی کم از کم بولی کے لائق کام کا پروگرام نہیں، کوئی پیشگی تکنیکی اہلیت کی ضرورت نہیں ، کوئی پیشگی سگنیچر بونس  نہیں وغیرہ جیسی کئی پرکشش خوبیاں ہیں۔
وزارت دفاع
ملٹری نرسسنگ سروس کا 96 واں یوم تاسیس منایا گیا
اہم خصوصیات:
- یکم اکتوبر 1926 کو ہندوستانی فوج کے ایک حصے کے طورپر ایک مستقل نرسنگ سروس قائم کی گئی۔
- پندرہ ستمبر 1943 کو فوجی آرڈیننس کے اعلان کے ذریعہ ہندوستانی فوج کے ایک حصے کے طور پرملٹری نرسنگ سروس کو مستقل حیثیت دی گئی۔
- ایم این ایس کی ڈی جی میجر جنرل سمتا دیورانی نے قومی جنگی یادگار میں شہید سورماؤں کو خراج عقیدت پیش کیا۔
جرأت ، ہمدردی اور دیکھ بھال کی شاندار کہانیوں کی یاد کے درمیان ملٹری نرسنگ سروس نے یکم اکتوبر 2021 کو اپنا 96 واں یوم تاسیس منایا۔ عزم اور لگن کے ایک نئے سال کے آغاز کے موقع پر دہلی چھاؤنی میں فوجی اسپتال  کے ایم این ایس آفیسرز میس میں دہلی گیریسن کے ایم این ایس افسران کی جانب سے فلورنس نائٹنگیل کی حلف برداری کی تقریب منعقد ہوئی۔
ہرچند کہ کوویڈ 19 پروٹوکول کی وجہ سے اجتماع محدود تھا لیکن جوش و خروش پر قابو نہیں پایا جا سکا کیونکہ ہر ایک کا دل یادگار دن کی اہمیت سے بھرا ہوا تھا۔ قومی جنگی یادگار میں ایڈیشنل ڈائریکٹر جنرل ملٹری نرسنگ سروس  میجر جنرل سمتا دیورانی کی جانب سے قوم کی خودمختاری اور سالمیت کے لئے اپنی جانیں قربان کرنے والے شہیدوں کو ایک شائستہ گل پوشی کی تقریب میں خراج عقیدت پیش کرتے ہوئے اس دن کو امر کر دیا گیا۔ ملک بھر کے بہت سے اسپتالوں میں یہ دن منایا گیا۔ سیمینار اور سمپوزیم منعقد کئے گئے۔صحت سے متعلق رسائی کے پروگراموں کے ذریعے بھی اس یادگار موقع کو منایا گیا۔
ہندوستان میں فوجی اسپتالوں میں نرسنگ کا اہتمام کرنے کے لئے بمبئی میں 10 اہل برطانوی نرسوں کی پہلی کھیپ کی آمد کے ساتھ سال 1888 کی تمام خواتین افسر کور کے طور پر ہندوستان میں ایم این ایس کی ایک طویل اور بھرپور میراث ہے۔ یکم اکتوبر 1926 کو ہندوستانی فوج کے ایک حصے کے طور پر ایک مستقل نرسنگ سروس قائم کی گئی۔ اس سروس کو انڈین ملٹری نرسنگ سروس  کا نام دیا گیا۔ آئی ایم این ایس نے ایک شائستہ آغاز کیا اور پھر اپنی نفری طاقت کو 53 سے بڑھا کر 690  کیا۔ اس سروس کے کام کی عالمی سطح پر ستائش کی گئی۔ 15 ستمبر 1943 کو فوجی آرڈیننس کےذریعہ ایم این ایس کو مسلح افواج کے ایک حصے کے طور پر مستقل طور پر قائم کیا گیا۔ آج اسے دنیا کی آرمی نرسنگ سروسز میں اعلی درجہ حاصل ہے جس میں تقریبا 200 سے کچھ زیادہ سیٹوں کے لئے تقریبا ایک لاکھ خواستگار ہیں۔
ملٹری نرسنگ سروس اے ایف ایم ایس کا ایک لازمی حصہ ہے اور دنیا کی ایک سب سے بڑی فوج کو نرسنگ کیئر فراہم کرنے کے علاوہ ہندوستان میں ایم این ایس کے افسران آج کے منظر نامے میں محاذی جانباز ثابت ہوئے ہیں۔ ملٹری نرسنگ سروس میں بطور جوان لیفٹیننٹ کی خدمات حاصل کرنے سے لے کر ملازمت کی مدت ختم ہونے کے وقت تک چاہے وہ زمانہ امن کا ہو یا جنگ کا ایم این ایس کے افسران اپنے فرائض تندہی اور انتھک طریقے سے انجام دیتے ہیں۔
جیسا کہ عالمی وبا کوویڈ 19 آج انسانی زندگی کو نرغے میں لئے ہوئے ہے، سابقہ صدیوں کے حاصل اسباق سے ان نرسوں نے عالمی وبا سے مقابلے کے رُخ پر تھک کر پھر تازہ دم ہونے کی اپنی صلاحیت کو بہتر بنانے کی بہتر حکمت عملی تیار کرنے میں مدد لی ہے۔ جدید دیکھ بھال کی بانی مس فلورنس نائٹنگیل کی طرف سے مکمل دیکھ بھال کے عقیدے نے آج کی سائنسی طور پر لیس اور پیشہ ورانہ طور سے صحت مند نرسوں کے ساتھ ہزاروں جدید قسم کی بیماریوں کے متاثرین کی کثرت کی رہنمائی اور انتظام کرنے میں ایک طویل سفر طے کیا ہے۔ پی پی ای میں دن رات کام کرنا ، شدید بیمار مریضوں کا خیال رکھنا اور مریضوں کو یقین دہانی کروانے کے لئے ذمہ داری اور جوابدہی سے کام لینے کے علاوہ کوویڈ 19 کے بحران کے عروج کے دوران اسپتال میں مریضوں کی ضروریات اور بین الضابطہ ٹیم کے مابین نیٹ ورکنگ نے انہیں پہلے سے زیادہ مضبوط بنا دیا ہے۔
نوجوانوں کے امور اور کھیل کود کی وزارت
دوسرے کھیلو انڈیاخاتون ہاکی لیگ انڈر -21کے پہلے دن ایس اے آئی ، پریتم سیواچ کی ٹیموں نے بڑی جیت درج کی
جناب ہروند رسنگھ اَرجُن ایوارڈ یافتہ 1964 اور اولمپک کے گولڈ میڈل یافتہ اور جناب دیویش چوہان اَرجُن ایوارڈ یافتہ اور ڈبل اولمپین نے آج میجر دھیان چند نیشنل اسٹیڈیم ، نئی دہلی میں ٹرافیوں کی نقاب کشائی کے ساتھ ساتھ دوسرے کھیلو اِنڈیا خاتون ہاکی لیگ انڈر-21کا افتتاح کیا۔
آج کل دو میچ کھیلے گئے، جن میں ایس اے آئی ٹیم نے سلیوٹ ہاکی اکیڈمی کو 0-13سے اور پریتم سیواچ ہاکی اکیڈمی نے ایچ آئی ایم ہاکی اکیڈمی 0-11گول سے شکست دی۔
ہروندر سنگھ نے تین اولمپک میں ہندوستان کی نمائندگی کی ہے اور دو ہاکی انڈیا کی قومی انتخابی کمیٹی کے ممبر بھی ہیں، دوسرے کھیلو انڈیا خاتون ہاکی لیگ کے افتتاح کے موقع پر مہمان خصوصی کی حیثیت سے موجود تھے۔انہوں نے کہا کہ حکومت ہند کے ذریعے خاتون ہاکی لیگ کا انعقاد کرنا ایک انتہائی قابل ستائش کوشش ہے۔انہوں نے کہا کہ آنے والے برسوں میں اِن کھیلو انڈیا لیگ سے ملک کے ایسے ہونہار کھلاڑی حاصل ہوں گے، جو ہندوستان کے لئے کھیلیں گے اور اولمپک میں میڈل بھی جیت کر لائیں گے۔
انہوں نے کہا میں اس سال اور پچھلے سال انڈر-21اور انڈر -16زمروں میں منعقد پچھلے دو خاتون کھیلو انڈیا لیگ کو کامیابی کے ساتھ منعقد کرنے کے لئے کھیلو انڈیا اور اسپورٹ اتھارٹی آف انڈیا کو مبارکباد دیتا ہوں۔میں تمام حصہ لینے والی ٹیموں اور کھلاڑیوں کے لئے بھی نیک خواہشات کا اظہار کرتا ہوں
اس موقع پر جناب دیویش چوہان مہمان خصوصی کی حیثیت سے موجود تھے، جنہوں نے دو اولمپک میں ہندوستان کی نمائندگی کی ہے۔انہوں نے اپنے خیالات کا اظہار کرتے ہوئے کہا کہ حکومت ہند کھیلو انڈیا لیگ کے توسط سے باصلاحیت کھلاڑیوں کو اپنی کارکردگی میں بہتری لانے کے لئے وسیع موقع فراہم کررہی ہے۔اب یہ ہر کھلاڑی کی ذمہ داری ہے کہ وہ سخت محنت کرے اور ملک کے لئے کھیلنے کے اپنے خواب کو تعبیر آشنا کرنے کی پوری کوشش کریں۔
اس موقع پر جناب پیوش دوبے بھی موجود تھے، جو ٹوکیو اولمپک میں کانسے کا تمغہ جیتنے والی ہندوستانی مرد ہاکی ٹیم کے کوچ رہے ہیں۔نیشنل اسٹیڈیم کے ایڈمنسٹریٹر جناب دلیپ سنگھ بھی اس پروگرام میں موجود تھے۔
وزارت دفاع
وزیردفاع اور ان کے امریکہ ہم منصب کے بیچ ٹیلی فون پر بات چیت
نئی دہلی :20 ؍ستمبر2021:
امریکی وزیر دفاع جناب لائیڈ آسٹن نے آج شام وزیر دفاع جناب راج ناتھ سنگھ کو ٹیلی فون کیا۔ دونوں رہنماؤں نے افغانستان کی صورتحال سمیت
دوطرفہ اور علاقائی امور پر تبادلہ خیال کیا۔ انہوں نے دفاعی تعاون پر تبادلہ خیال کیا اور باریکی سے کام کرنے کی امید ظاہر کی۔
وزیر دفاع اور امریکی وزیر دفاع آسٹن نے خطے میں دہشت گردی سے مقابلہ کرنے کے بارے میں تبادلہ خیال کیا۔ دونوں فریقوں نے افغانستان سے لوگوں کو نکلانے کے حالیہ آپریشنز میں باہمی تعاون کو سراہا اور پیدا ہوئی صورت حال کے مد نظر باقاعدہ رابطے میں رہنے پر اتفاق کیا۔
صحت اور خاندانی بہبود کی وزارت
کووِڈ۔19 ٹیکوں کی حفاظت اور افادیت
نئی دہلی، 09 مارچ، 2021: ادویہ اور کاسمیٹکس ایکٹ 1940 کے تحت نئی ادویہ اور کلینکل ٹرائلز سے متعلق قواعد 2019  کے مطابق اور ملک میں کووِڈ وبائی مرض کی وجہ سے فوری ضرورت کی روشنی میں، سینٹرل ڈرگس اسٹینڈرڈ کنٹرول آرگنائزیشن  نے سبجیکٹ ایکسپرٹ کمیٹی  کی مشاورت میں مندرجہ ذیل کووِڈ۔19 ٹیکے تیار کرنے کی منظوری دے دی ہے۔
کوویکسین میسرز بھارت بایو ٹیک انٹرنیشنل لمیٹڈکے ذریعہ تیار کی جا رہی ہے۔ یہ کمپنی عبوری تحفظ اور قوت مدافعت بڑھانے سے متعلق مرحلہ I اور مرحلہ II کی کلینکل ٹرائلز کے اعداد وشمار داخل کر چکی ہے۔ یہ اعداد و شمار ملک میں جاری تیسرے مرحلے کے کلینکل ٹرائل کے سیرئیس ایڈورس ایوینٹ  اعداد و شمار سمیت سیفٹی ڈاٹا کے ساتھ ملک میں تیار کیے گئےہیں۔ ان اعداد و شمار کا جائزہ سبجیکٹ ایکسپرٹ کمیٹی  جس میں اس شعبے کے ماہرین شامل ہیں، کی مشاورت میں سینٹرل ڈرگس اسٹینڈرڈ کنٹرول آرگنائزیشن  کے ذریعہ لیا گیا۔ کمیٹی نے بتایا کہ یہ ویکسین غیر فعال شدہ ویریوون کورونا وائرس ویکسین ہے جس میں تبدیل شدہ کورونا وائرس کو نشانہ بنانے کی صلاحیت موجود ہے۔ان اعداد و شمار نے ایک مضبوط مدافعتی ردعمل  اور اِن –وٹرو وائرل نیوٹرلائیزیشن کا مظاہرہ کیا۔ جاری کلینکل ٹرائل ایک بڑا ٹرائل ہے جو 25800 بھارتی سبجیکٹوں پر کیا جا رہا ہے جس میں سے تمام 25800 سبجیکٹوں کو پہلے ہی درج رجسٹر کیا جا چکا ہے۔ علاوہ ازیں، کمپنی نے غیر انسانی پرائمیٹ چیلنج مطالعہ کے تحفظاتی اور افادی اعداد و شمار سی ڈی ایس سی او کو بھی پیش کیے، جہاں ٹیکے کو محفوظ اور مؤثر پایا گیا۔
تفصیلی غور و خوض کے بعد، ایس ای سی نے ٹیکہ کاری کے مزید متبادل رکھنے، خصوصی طور پر بیماری کے نئی شکل اختیار کر لینے کی صورت میں، کلینکل ٹرائل موڈ میں، ایک اضافی احتیاط کے طور پر مفاد عامہ کے لئے ہنگامی صورتحال میں محدود استعمال کی اجازت دے دی۔
ایس ای سی کی سفارشات کی بنیاد پر، سی ڈی ایس سی او نے میسرز بھارت بایوٹیک انٹرنیشنل لمیٹڈ ، حیدرآباد کو، ہنگامی حالات میں مفاد عامہ کے لئے مختلف حالات/ پابندیوں کے ساتھ کلینکل ٹرائل موڈ میں، ایک ضافی احتیاط کے طور پر کوویکسین ٹیکے کی تیاری کی اجازت دے دی ہے۔
میسرز سیرم انسٹی ٹیوٹ آف انڈیا پرائیویٹ لمیٹڈ پنہ نے آسٹرا زینیکا کے مرحلہ II/III کے کلینکل ٹرائل کا حفاظتی قوت مدافعت اور افادی ڈاٹا ، جسے برطانیہ، برازیل اور جنوبی افریقہ میں تیار کیا گیا، اور ملک میں جاری مرحلہ II/III کلینکل ٹرائل کا حفاظتی اور قوت مدافعت سے متعلق ڈاٹا داخل کیا۔ سی ڈی ایس سی او کی سبجیکٹ ایکسپرٹ کمیٹی  نے مذکورہ بالا تفصیلات اور موصول ہوئے اعداد و شمار کے ساتھ ساتھ محدود ہنگامی استعمال کی تجویز کا جائزہ لیا۔ اس کے علاوہ کمیٹی کے ذریعہ 30 دسمبر 2020 کو آسٹرا زینیکا ٹیکے کے لئے ادویہ اور حفظانِ صحت مصنوعات ریگولیٹری ایجنسی  کی منظوری اور اس کی شرائط/ پابندیوں کا بھی جائزہ لیا گیا۔
کمیٹی نے کہا کہ بھارتی مطالعہ سے کمپنی کے ذریعہ پیش کردہ حفاظتی اور قوت مدافعت سے متعلق اعداد و شمار غیر ممالک کے کلینکل ٹرائل اعدادو شمار کے ہم پلہ ہیں۔
ایس ای سی کی تجاویز کی بنیادپر، سی ڈی ایس سی او نے سیرم انسٹی ٹیوٹ آف انڈیا کو مختلف شرائط/ پابندیوں کے ساتھ ہنگامی صورتحال میں محدود استعمال کے لئے کوویشیلڈ ٹیکہ تیار کرنے کی اجازت دے دی ہے۔
وزیر مملکت ، جناب اشونی کمار چوبے نے آج یہاں راجیہ سبھا میں ایک تحریری جواب کے تحت یہ اطلاع فراہم کی۔
________
ش ح ۔اب ن
U-2342
(Visitor Counter : 183
کامرس اور صنعت کی وزارتہ
ڈی پی آئی آئی ٹی کے سکریٹری نے کہا کہ انشورنس کے شعبہ میں ایف ڈی آئی کی حد میں اضافہ کا بھارتی معیشت پر مثبت اثر پڑے گا
نئی دہلی، 5 /فروری 2021 ۔ صنعت و تجارت کے ڈی پی آئی آئی ٹی محکمہ کے سکریٹری ڈاکٹر گرو پرساد موہاپاترا نے آج کہا کہ انشورنس کمپنیوں میں ایف ڈی آئی کی حد کو 49 فیصد سے بڑھاکر 74 فیصد کرنے کا جو اعلان مرکزی بجٹ 2021-22 میں کیا گیا ہے اس کا بھارتی معیشت پر مثبت اثر پڑے گا۔
میڈیا سے گفتگو کرتے ہوئے انھوں نے کہا کہ نئے ڈھانچہ کے تحت بورڈ کے ڈائریکٹروں کی اکثریت اور مینجمنٹ سے وابستہ اہم شخصیات بھارت میں مقیم بھارتی ہوں گے، جن میں کم از کم 50 فیصد ڈائریکٹر آزاد ڈائریکٹر ہوں گے اور منافع کا ایک مخصوص فیصد جنرل ریزرو کے طور پر روک کر رکھا جائے گا۔ انشورنس ایکٹ 1938 میں ترمیم سے انشورنس کمپنیوں میں ایف ڈی آئی کی حد 49 فیصد سے بڑھ کر 74 فیصد ہوجائے گی اور اس سے حفاظتی اقدامات کے ساتھ غیرملکی مالکانہ حقوق اور کنٹرول کی اجازت ملے گی۔
اس کے فوائد کے بارے میں گفتگو کرتے ہوئے ڈاکٹر مہاپاترا نے کہا کہ ا س سے عالمی انشورنس کمپنیاں اس بات کی اہل ہوسکیں گی کہ وہ بھارت میں انشورنس شعبہ کے بارے میں زیادہ اسٹریٹیجک اور طویل مدتی نظریہ قائم کریں اور اس سے بڑی مقدار میں طویل مدتی سرمایہ، گلوبل ٹیکنالوجی، طریقہ کار اور بہترین طور طریقوں کو لے کر آئیں۔ انھوں نے کہا کہ اس سے آخری صارف کو فائدہ ہوگا اور اس سے مسابقت بڑھے گی۔
انھوں نے کہا کہ انشورنس آپریشنز کو اوپر اٹھانے سے روزگار کے مواقع بھی پیدا ہوں گے اور ایک مضبوط اور وائبرینٹ انشورنس شعبہ بھارت کے بنیادی ڈھانچہ جاتی پروجیکٹوں میں طویل مدتی سرمایہ کاری میں تعاون دے گا۔ مجوزہ اضافہ انشورنس شعبہ کو پرائیویٹ بینکنگ شعبہ کے ہم پلہ بنائے گا جہاں 74 فیصد ایف ڈی آئی کی اجازت ہے۔ ایف ڈی آئی کی بلند شرح سے انشورنس کمپنیاں اپنی سرمایہ جاتی ضرورتوں کی تکمیل کرپائیں گی اور اس طرح سے بینکوں، انشورنس کمپنیوں کے لئے سرمایہ اکٹھا کرنے کے لئے این بی ایف سی پر بوجھ کم ہوگا۔
علاقائی فوائد کے بارے میں گفتگو کرتے ہوئے انھوں نے کہا کہ ممبئی ، این سی آر، بنگلور ، حیدرآباد  جہاں زیادہ بڑی تعداد میں انشورنس فراہم کرنے والی کمپنیوں کے صدر دفاتر اور دفاتر ہیں، کو بھی اس سے فائدہ ہوگا۔ اس سے جی آئی ایف ٹی  سٹی کے ابھار میں بھی مدد ملے گی۔ بھارت کے لیڈنگ مالی / فنٹیک ہب کے طور پر احمدآباد، کولکاتہ، جے پور، سورت، بھوپال، چنڈی گڑھ، پٹنہ، آگرہ وغیرہ سمیت اعلیٰ ڈسپوزیبل آمدنی اور مالی خواندگی والے موجودہ اور ابھرتے ہوئے میٹرو ہب کو بھی اس سے فائدہ ہوگا۔
وزیراعظم کا دفتر
پی ایم-متر میگا ٹیکسٹائل پارکس پیداواری صلاحیت میں اضافہ کریں گے، اختراع کو فروغ دیں گے اور روزگار کے متعدد مواقع پیدا کریں گے: وزیر اعظم
وزیر اعظم جناب نریندر مودی نے گزشتہ چند دنوں کے دوران مہاراشٹرا اور گجرات میں دو پی ایم-متر میگا ٹیکسٹائل پارکس کا سنگ بنیاد رکھنے کی ستائش کی ہے۔
وزیر اعظم نے ٹویٹ کیا؛
"گزشتہ چند دنوں میں، 2 پی ایم-متر میگا ٹیکسٹائل پارکس کا سنگ بنیاد رکھا گیا ہے۔ یہ پارک مہاراشٹر کے امراوتی، اور گجرات کے نوساری میں بنائے جائیں گے۔ یہ پارک پیداواری صلاحیت میں اضافہ کریں گے، اختراع کو فروغ دیں گے اور روزگار کےمتعدد مواقع پیدا کریں گے۔ "
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
7080
(
صحت اور خاندانی بہبود کی وزارت
کووڈ 19 ویکسینوں کی تقسیم اور تنظیم کے لئے اعلی سطحی کمیٹی
نئی دہلی02 فروری 2021:کووڈ 19  کے لئے ویکسین ایڈمنسٹریشن سے متعلق ماہرین کا ایک قومی گروپ قائم کیا گیا ہے جو کووڈ 19 ویکسینیشن کے تمام پہلوؤں بشمول آبادی کے گروپوں کی ترجیح ، خریداری اور انوینٹری مینجمنٹ ، ویکسین کے انتخاب ، ویکسین کی فراہمی اور ٹریکنگ میکانزم وغیرہ سے متعلق رہنمائی فراہم کرتا ہے۔
این ای جی وی اے سی کی صدارت نیتی آیوگ کےممبر  اور سکریٹری  شریک صدر ہیں۔ این ای جی وی اے سی کے نمائندوں میں وزارت خارجہ ، محکمہ اخراجات ، محکمہ بائیوٹیکنالوجی ، محکمہ صحت ریسرچ ، محکمہ برائے دواسازی ، وزارت الیکٹرانکس اور انفارمیشن ٹکنالوجی کے سیکریٹریوں کے علاوہ پانچ ریاستی حکومتوں کے نمائندے اور تکنیکی ماہرین شامل ہیں۔
این ای جی وی اے سی نے کووڈ 19 ویکسینیشن کے ابتدائی مرحلے کے دوران ہیلتھ کیئر کارکنوں اور محاذی کارکنوں کو ترجیح دی ہے جس کے بعد 50 سال یا اس سے زیادہ عمر کے لوگوں کا نمبر آتا ہے اور 50 سال سے کم عمر کے وہ لوگ بھی جنہیں دو یا دو سے زیادہ بیماریاں لاحق ہیں۔ صحت کارکنان کی ویکسینیشن جاری ہے۔
کوود 19 ویکسینیشن کے پہلے مرحلے کے دوران ٹیکے ریاستوں اور مرکزکے زیر انتظام علاقوں کو مفت فراہم کی جارہی ہے جو ہیلتھ کیئر کارکنان اور محاذی ورکروں کے ویکسینیشن کے لئے ہیں۔
صحت اور خاندانی بہبود کے وزیر مملکت جناب اشونی کمار چوبے نے آج یہاں راجیہ سبھا میں تحریری جواب میں یہ اطلاعات مہیا کیں۔
وزارتِ تعلیم
سی بی ایس ای بورڈ امتحانات کے بارے میں فیصلے
نئی دہلی 14 اپریل 2021: عزت مآب وزیر اعظم نے آج ایک اعلیٰ سطح کی میٹنگ کرکے کورونا کی موجودہ صورتحال کو دیکھتے ہوئے مختلف سطحوں پر امتحانات کے انعقاد کے بارے میں غور وخوض کیا ۔ مرکزی وزیر تعلیم جناب رمیش پوکھریال نشنک، وزیر اعظم کے پرنسپل سکریٹری ، کابینہ سکریٹری اسکول اور ہائر ایجوکیشن کے سکریٹریز اور دیگر اعلیٰ افسران نے میٹنگ میں شرکت کی۔
وزیر اعظم نے اس بات کا اعادہ کیا کہ طلباء کی بھلائی اورتحفظ حکومت کی اعلیٰ ترین ترجیح ہے۔ انھوں نے کہا کہ مرکز طلباء کے بہترین مفادات کو ملحوظ خاطر رکھے گا اور اس بات کو یقینی بنایا جائے گا کہ طلباء ان کی صحت کا دھیان بھی رکھا جائے اور ان کے تعلیمی مفادات کو بھی زک نہ پہنچے۔
اگلے مہینے سے شروع ہونے والے دسویں اور بارہویں درجے کے بورڈ امتحان کا جائزہ لیا گیا CBSE کے ذریعہ منعقد ہونے والے دسویں اور بارہویں درجے کے بورڈ کے امتحانات 4 مئی 2021 سے شروع ہورہے ہیں۔ ملک میں کووڈ19 کے پوزیٹیو کیسوں میں اضافہ ہورہا ہے جبکہ بعض ریاستیں دیگر ریاستوں کے مقابلے زیادہ متاثر ہیں۔ ان حالات میں 11 ریاستوں میں اسکول بند کردیئے گئے ہیں۔ ریاستی بورڈوں کے برعکس CBSE کی ایک ملک گیر حیثیت ہے، لہذا پورے ملک میں ایک ساتھ امتحانات کرانا لازمی ہے۔ عالمی وباء کی موجودہ صورتحال اور اسکولوں کے بند ہونے کے سبب اور طلباء کی بہبود کے مدنظر درج ذیل فیصلے کئے گئے:۔
- بارہویں درجے کے بورڈ امتحانات جو کہ 4 مئی سے 14 جون 2021 تک منعقد کرائے جانے تھے وہ فی الحال ملتوی کئے جاتے ہیں۔ یکم جون 2021 کو بورڈ صورتحال کا جائزہ لے گا اور تفصیلات عام کی جائیں گی۔ امتحانات شروع ہونے سے کم از کم 15 دن پہلے نوٹس جاری کیا جائے گا۔
- دسویں کا بورڈ امتحان جو کہ 4 مئی سے 14 جون تک ہونا تھا انھیں منسوخ کیا گیا ہے ۔ دسویں کلاس کے بورڈ کے نتائج بورڈ کے وضع کردہ اہلیت کے پیمانے کے مطابق تیار کئے جائیں گے۔ کوئی بھی امیدوار جسے اپنے حاصل کردہ نمبروں پر اطمنان نہیں ہے اسے امتحان کے لئے مناسب حالات ہونے کے بعد امتحان دینے کا موقع دیا جائے گا۔